78. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 3331 της 3 Μαρτ./1 Απρ. 1998 (ΦΕΚ Β΄ 315) Όροι φύλαξης και ορθής χρησιμοποίησης των διατιθέμενων για εκπαιδευτικούς σκοπούς ναρκωτικών ουσιών. Έχοντας υπόψη: 1)Τις διατάξεις του άρθρ. 3 παρ. 2 του Νόμ. 2575/1998 (ΦΕΚ Α΄ 23). 2)Τις διατάξεις του Π.Δ. 391/1993 (ΦΕΚ Α΄ 165/27-9-93) «Τροποποίηση και συμπλήρωση διατάξεων του Π.Δ. 259/1988 Οργανισμός Υπουργείου Εμπορικής Ναυτιλίας» (ΦΕΚ Α΄ 117). 3)Τις διατάξεις του άρθρ. 29 Α του Νόμ. 1558/1985 «Κυβέρνηση και Κυβερνητικά Όργανα» (ΦΕΚ Α΄ 137) το οποίο προστέθηκε με το άρθρ. 27 του Νόμ. 2081/1992 (ΦΕΚ Α΄ 154) κατά το άρθρ. 1 του Νόμ. 2469/97 (Α 38). 4)Το γεγονός ότι από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού, αποφασίζομε: Όροι φύλαξης Άρθρ.1.-1.Οι διατιθέμενες για εκπαιδευτικούς σκοπούς ναρκωτικές ουσίες φυλάσσονται σε ειδικά ερμάρια πολλαπλής ασφαλείας ή ελλείψει τέτοιων χώρων σε χρηματοκιβώτια ή φοριαμό οπλισμού του Τμήματος Δίωξης Ναρκωτικών (ΤΔΙΝ) ΥΕΝ με ευθύνη του Προϊσταμένου του Τμήματος και σε περίπτωση απουσίας του με ευθύνη του εκάστοτε Αξιωματικού Εισηγητή του Τμήματος. 2.Οι ναρκωτικές ουσίες τοποθετούνται σε ειδικές αεροστεγείς και διαφανείς πλαστικές σακούλες ή δοχεία, για να παρέχεται η δυνατότητα άμεσης οπτικής προσέγγισης στους εκπαιδευόμενους, και να αποφεύγεται η απ’ ευθείας επαφή, φθορά ή απώλειά τους στη διάρκεια της διδασκαλίας. Όροι ορθής χρησιμοποίησης Άρθρ.2.-1.Από το χώρο φύλαξής τους οι ναρκωτικές ουσίες εξέρχονται μόνο για εκπαιδευτικούς σκοπούς με ευθύνη του Τμηματάρχη ή υπόλογου Εισηγητή του ΤΔΙΝ διδασκόντων κατά περίπτωση το θέμα των ναρκωτικών και μετά το πέρας του μαθήματος επιστρέφονται για την ασφαλή φύλαξή τους. Σε κάθε περίπτωση που ο διδάσκων Αξ/κός δεν είναι ο Τμηματάρχης ΤΔΙΝ, θα συντάσσεται πρακτικό «παράδοσης-παραλαβής και επιστροφής» ως υπόδειγμα «ΠΑΡΑΡΤΗΜΑ Ι» για τα είδη και τις ποσότητες των χρησιμοποιηθέντων στη διδασκαλία ναρκωτικών ουσιών. 2.Η ανάλωση ναρκωτικών ουσιών για εκπαιδευτικούς σκοπούς όπως χρήσεις σε αντιδραστήρια (TEST) ή άλλες αναγκαίες πειραματικές ενέργειες, βεβαιώνεται με την σύνταξη πρακτικού «σύννομης και κανονικής ανάλωσης» ως υπόδειγμα «ΠΑΡΑΡΤΗΜΑΤΟΣ ΙΙ» από τριμελή επιτροπή αποτελούμενη από τον διδάσκοντα τον Προϊστάμενο του Τμήματος ή Γραφείου Σπουδών των Σχολών Δοκίμων Αξιωματικών – Υπαξιωματικών - Λιμενοφυλάκων και τον επικεφαλής εκπαιδευόμενο στην αίθουσα ή τάξη. 3.Σε περίπτωση που η ανάλωση λάβει χώρα κατά την διάρκεια εκπαίδευσης προσωπικού Λιμ. Αρχής, αυτή βεβαιώνεται με την σύνταξη του ως άνω πρακτικού από τριμελή επιτροπή αποτελούμενη από τον διδάσκοντα, τον Λιμενάρχη και τον αμέσως επόμενο αρχαιότερο Αξ/κό της Λιμ. Αρχής. Όροι υποχρεωτικής επιστροφής ή αντικαταστάσεως Άρθρ.3.-1.Οι διατεθείσες για εκπαιδευτικούς σκοπούς ναρκωτικές ουσίες επιστρέφονται υποχρεωτικά στην αρμόδια Εισαγγελική Αρχή που ενέκρινε την χορήγηση, οποτεδήποτε ήθελε ζητηθεί η επιστροφή τους από αυτή. 2.Η αντικατάσταση των ναρκωτικών ουσιών λόγω παλαιότητας ή σύννομης και κανονικής ανάλωσης και ο εμπλουτισμός της συλλογής με νέες μορφές ναρκωτικών γίνεται με τον ίδιο τρόπο της αρχικής διάθεσης που ορίζεται στο άρθρ. 3 παρ. 2 του Νόμ. 2575 (ΦΕΚ 23 Α/4-2-98). (Μετά τη σελ.844,36(α) Σελ. 844,37 Τεύχος 1309 Σελ. 107 581 Μονοπώλιο Ναρκωτικών 34.Κ.α.76-78 3.Σε αμφότερες τις ανωτέρω περιπτώσεις οι επιστρεφόμενες ναρκωτικές ουσίες συνοδεύονται πάντοτε από το πρακτικό «Παράδοσης και Παραλαβής»      που συντάχθηκε κατά τη χορήγησή  τους, καθώς επίσης από τα πρακτικά «Σύννομης και κανονικής ανάλωσης» στις περιπτώσεις που αναλώθηκαν ναρκωτικές ουσίες για τους λόγους που περιλαμβάνονται στις παρ. 2 και 3 του προηγούμενου άρθρου. Γενικές διατάξεις Άρθρ.4.-Για την πιστοποίηση του είδους και της ποσότητας των επιστρεφομένων ναρκωτικών, αυτά αποστέλλονται για εξέταση, μετά την επιστροφή τους, στο Γενικό Χημείο του Κράτους ή τα Παραρτήματά του, ή σε Πανεπιστήμια που έχουν αυτή τη δυνατότητα. Έναρξη ισχύος Άρθρ.5.-Η ισχύς της παρούσας απόφασης αρχίζει από την δημοσίευσή της στην Εφημερίδα της Κυβερνήσεως. (Ακολουθούν υποδείγματα) 